ใบตองแห้ง: ขู่ล็อกดาวน์ ?
ประยุทธ์ขู่ใช้ยาแรง ถ้ามาตรการสกัดกั้นโควิด-19 ยังไม่ได้ผล ถ้าคนยังไม่ลดการเดินทาง ก็จะหยุดให้บริการขนส่งสาธารณะ รถเมล์ รถไฟฟ้าอ้าว ข้ามขั้นไปหรือเปล่า เพราะถ้ายังไม่สั่งหยุดงาน สั่งห้ามคนออกจากบ้าน ประชาชนก็ยังต้องทำมาหากิน ลูกจ้างก็ยังต้องไปทำงาน ไม่ใช่ทุกคนมีรถส่วนตัว จะหยุดรถเมล์รถไฟฟ้าได้อย่างไรรัฐบาลส่งทหารไปนั่งนับ ว่าประชาชนลดการเดินทาง 40% ยังไม่พอใจ อยากให้ลด 90% ทำราวกับคนไทยยังดื้อ ยังเดินทางท่องเที่ยว เที่ยวไหนไม่ทราบ ผับห้างก็ปิดหมด ที่ออกจากบ้านก็เพราะต้องทำงาน เสาร์อาทิตย์ก็ไปซื้อของไปทำธุระจำเป็นบนความกลัวนี้ รัฐบาล หรือผู้ว่าฯ จังหวัดต่าง ๆ ก็เลยงัดสารพัดมาตรการ ที่ไม่รู้จัดการโควิดได้ไหม แต่คนส่วนใหญ่ไม่ค้าน เช่น นนทบุรีประกาศเคอร์ฟิว ห้าทุ่มถึงตีห้า ก็ไม่กระทบคนส่วนใหญ่เพราะไม่มีใครออกจากบ้าน ที่จริงวิษณุเคยบอก ถ้าจะเคอร์ฟิวต้องห้ามทั้งวัน ฉะนั้น ถามว่าเคอร์ฟิวกลางคืนได้ผลอะไร ในการกำจัดโควิด ก็มีคนบอกเพราะยังมีวัยรุ่นมั่วสุม กินเหล้ากินเบียร์ บางจังหวัดเลยห้ามขายเหล้าเบียร์ กระทบคนเป็นแสน ๆ นอนเซ็งอยู่บ้านถ้าจะทำมากกว่านี้ ก็เหลือแต่มาตรการ ล็อกดาวน์ ห้ามออกจากบ้าน เว้นแต่ไปซื้ออาหารซื้อยา ซึ่งมีหลายคนออกมาชง เช่น สามารถ ราชพลสิทธิ์ รองหัวหน้า ปชป.เสนอล็อกดาวน์ 14 วัน ใครออกจากบ้านโดยไม่ขออนุญาต ลงโทษทันที เพราะยังมีคน ทำได้ตามใจคือไทยแท้ถ้ามันจำเป็น ก็ไม่ว่ากันนะครับ แต่ต้องตัดสินใจด้วยความรู้ความเข้าใจทางสาธารณสุข ผ่านการปรึกษาหารือ ประเมินอย่างรอบด้าน ไม่ใช่เอาตามกระแสวิตกกังวล ซึ่งหลายคนชอบอ้าง เจ็บแต่จบ อย่างจีนสถานการณ์ของจีนรุนแรงกว่าเรา และโควิด-19 ก็ไม่มีคำว่าจบจริง ๆ คือไม่ใช่คิดว่าปราบมันให้เรียบภายในวันที่ 30 เม.ย. แล้วเราจะกลับมาหลั่นล้า เข้าผับดูหนังฟังเพลง ชาบูปิ้งย่าง กว่าจะถึงวันนั้น อาจใช้เวลา 2 ปีเป้าหมายทางสาธารณสุขขณะนี้ คือต้องหยุดการแพร่ระบาดต่อเนื่องจากสนามมวย ผับ คนเดินทางจากต่างประเทศ โดยหลังจากนั้น เราอาจยังพบผู้ติดเชื้อประปราย แล้วก็กลับมาใช้ชีวิตอย่างระมัดระวัง ยังต้องล้างมือ ใส่หน้ากากในพื้นที่เสี่ยง ขึ้นรถไฟฟ้า ดูหนัง ต้องนั่งห่าง ๆ จนกว่าจะมีการค้นพบวัคซีน หรือจนกว่ามันจะหายไป เพราะเกิดภูมิคุ้มกันหมู่มาตรการทางสาธารณสุขวันนี้ ยังอยู่ในขั้นควบคุมการแพร่ระบาดชั้นที่ 2 จากผู้ใกล้ชิดคนติดเชื้อรอบแรก โดยปิดพื้นที่ กักตัว ติดตาม ฯลฯ แม้ยังพบวันละ 100 กว่าคน แต่ก็ยังไม่พบการติดเชื้อแบบไม่มีที่มาที่ไปในวงกว้าง ยังมีเวลาประเมินอีก 7-10 วัน ถ้าไม่ตื่นตูมกับกราฟ Scenario แบบต่าง ๆ จนเกินไปในทางตรงข้าม ถามว่าการล็อกสนิททำได้ไหม ต่อให้ขายเฉพาะอาหาร ก็ยังมีคนเกี่ยวข้องจำนวนมาก สั่งปิดราชการโรงงานบริษัท ก็ยังมีบางส่วนต้องให้บริการ เช่น ธนาคาร มือถือ กิจการอุปโภคบริโภค ส่วนที่ขายไม่ได้ เขาก็หยุดไปเองแล้วเช่น ประกอบรถยนต์ 
ประยุทธ์ขู่ใช้ยาแรง ถ้ามาตรการสกัดกั้นโควิด-19 ยังไม่ได้ผล ถ้าคนยังไม่ลดการเดินทาง ก็จะหยุดให้บริการขนส่งสาธารณะ รถเมล์ รถไฟฟ้าอ้าว ข้ามขั้นไปหรือเปล่า เพราะถ้ายังไม่สั่งหยุดงาน สั่งห้ามคนออกจากบ้าน
ใบตองแห้ง,โควิด-19,ล็อกดาวน์